
 Nr.  ______/_________________

ANUNȚ
      Spitalul Clinic de Recuperare Cluj-Napoca
           organizează  în conformitate cu prevederile O.M.S nr. 166/2023 coroborat cu H.G. nr. 1336/2022
C O N C U R S
          În vederea ocupării unui post temporar vacant pe durata determinată cu normă întreagă de  medic specialist confirmat în specialitatea medicină,fizică și reabilitare, în cadrul secției clinice recuperare, medicină fizică și Balneologie II.
                            
                        Dosarul de înscriere la concurs va cuprinde următoarele acte:
               a) Formularul de înscriere la concurs conform modelului prevazut în H.G. nr.1336/2022, (se găsește la serviciul R.U.N.O.S. și pe site-ul spitalului secțiunea Anunțuri Concursuri).
b) copia xerox de pe diploma de licență și  copia certificatul de confirmare în gradul profesional medic specialist confirmat în specialitatea medicină,fizică și reabilitare. 
c) copia  certificatului de membru al organizației profesionale cu viza pe anul în curs;
d) dovada/înscrisul din care să rezulte că  nu i-a fost aplicată una dintre sancțiunile prevăzute la art.455 alin. (1) lit. e)  sau f), la art.541 alin.(1)  lit.d) sau e),  respectiv la art .628 alin.1 lit.d) sau e)  din Legea nr.95/2006  privind reforma în domeniul sănătății, republicată,  cu modificările și completările ulterioare ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România
e) acte doveditoare pentru calcularea punctajului prevăzut în Anexa nr.3  la ordin;
 f) certificat de cazier judiciar sau, după caz, extrasul de pe cazierul judiciar;
g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
i) copia actului de identitate sau orice alt document care atestă identitatea, potrivit legii, aflate în termen de valabilitate;
j)copia certificatului de căsătorie sau a altui document prin care s-a realizat schimbarea de nume, după caz;
                k) curriculum vitae, model comun european.
Documentele prevăzute la lit. d) şi f) sunt valabile 3 luni şi se depun la dosar în termen de valabilitate.
           Documentul prevăzut la lit.f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. 
     Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b)cunoaşte limba română, scris şi vorbit;
c)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
d)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;
e)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
f)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

g)nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

Bibliografia și tematica de concurs pot fi consultate pe site-ul spitalului www.recuperarecluj.ro, și la avizierul unității .

Concursul pentru ocuparea unui post vacant sau temporar vacant constă în următoarele etape:

a) selecţia dosarelor de înscriere şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la ordin;
b) proba scrisă;
c) proba clinică/ practică;

Se pot prezenta la următoarea etapă numai candidaţii declaraţi admişi la etapa precedentă.
 În vederea participării la concurs, pentru ocuparea unui post  temporar vacant pe durată determinată, candidaţii depun dosarul de concurs în termen de 5 zile lucrătoare de la data afişării anunţului, între orele 13.00-15.00, la serviciul R.U.N.O.S. al unității, respectiv până la data de 19.11.2026. Documentele solicitate pentru concurs nu se pot transmite prin Posta Româna, serviciu de curierat rapid sau poșta electronică.
În data de   20.11.2026, între orele 13.00-15.00, se va afișa la avizierul spitalului și pe  site-ul spitalului www.recuperarecluj.ro secțiunea Anunțuri Concursuri, cu „admis” sau „respins”, rezultatul selecţiei dosarelor de concurs, precum şi al punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D) prevăzută în anexa nr. 3 la ordin.
     În data de    23.11.2026, între orele 13.00-15.00, candidații a căror dosare au fost respinse au dreptul sa depună contestații la secretariatul comisiei de concurs.
     Răspunsul la contestații se va afișa în data de 24.11.2026, între orele 13.00-15.00, la avizier și pe site-ul spitalului www.recuperarecluj.ro Anunțuri Concursuri  
    Proba scrisă se va desfașura în data de 25.11.2026, ora 9.30.
   Pentru a fi declaraţi admisi la proba scrisă, candidaţii trebuie sǎ obţinǎ minimum 50 de puncte.
  Rezultatele probei scrise vor fi afișate în data de   26.11.2026, între orele 13.00-15.00 la avizier și pe site-ul spitalului www.recuperarecluj.ro secțiunea Anunțuri Concursuri.
    Eventualele contestaţii se pot depune la secretariatul comisiei de concurs în data de  27.11.2026, iar răspunsul acestora în data de  2.12.2026.
    Proba clinică/practică, poate fi susținută doar de către acei candidați declarați admiși la proba scrisă.

   

  Proba  clinică/practică, se va desfășura în data de  3.12.2026, ora 9.30.
   Pentru a fi declaraţi admiși la proba clinică/ practică, candidaţii trebuie sǎ obţinǎ minimum 50 de puncte.
      Rezultatele probei clinice/ practice vor fi afișate în data de   4.12.2026, între orele 13.00-15.00, la avizier și pe site-ul spitalului www.recuperarecluj.ro secțiunea Anunțuri Concursuri . 
    Eventualele contestaţii se pot depune la secretariatul comisiei de concurs în data de 7.12.2026, iar răspunsul acestora în data de   8.12.2026.

    Pe baza punctajelor obţinute, comisia de examinare va stabili ordinea candidaţilor reuşiţi la concurs.
    Punctajul final se calculeazǎ ca medie aritmeticǎ a punctajelor obţinute la proba scrisǎ şi proba practică.

    Sunt declaraţi admişi candidaţii care au obţinut minimum 50 de puncte la proba scrisă, respectiv 50 de puncte la proba clinică/practică, după caz.

    În urma susţinerii tuturor probelor vor fi declaraţi admişi candidaţii care au realizat un punctaj minim de 50 de puncte, în urma calculării mediei aritmetice.

   Rezultatele finale vor fi afișate în data de    9.12.2026, între orele 13.00-15.00, la avizier și pe site-ul spitalului www.recuperarecluj.ro secțiunea Anunțuri Concursuri.


   Informaţii suplimentare se pot obţine la Spitalul Clinic de Recuperare Cluj-Napoca, str. Viilor nr. 46-50,Serviciul Resurse Umane, Normare, Organizare, Salarizare:tel. 0264/207021* int. 206, sau 0748/211356, între orele 7.00-9.00 si 13.00-15.00 sau pe site-ul unității  www.recuperarecluj.ro secțiunea Anunțuri Concursuri.



         M A N A G E R ,		                                       DIRECTOR MEDICAL,	       Dr. SANDA PATRICHI			                              Dr.PETRESCU CRINA





DIRECTOR FINANCIAR-CONTABIL       ȘEF  SERVICIU R.U.N.O.S,S.M.,P.S.I.,R.P
          Ec. IANOȘI DANA                                                        Ec.CRIȘAN RALUCA


                                                                                                                                                                       ÎNTOCMIT/RUNOS                                                                                                                                                                          SANDA MUNTEAN

